Кариев театры 35нче юбилей сезоны ябылуга багышланган бәйрәм тамашасына чакыра

	Әйдәгез, Татар яшь тамашачы театрын татлы фабрикасы дип күз алдына китерик. Кайсыбыз гына бала чакта мондый фабрикага эләгеп, туйганчы шоколад, зефир һәм кәнфит ашарга хыялланмады икән?! Йә, күз алдына китердегезме?	 Без китердек тә... 35 нче юбилей сезоны ябылуга «35-тән - 5» дигән өр-яңа тамаша иҗат иттек (режиссеры Эльдар Гатауллин). Иң тәмле театр десертларын нәрсәдән пешерүебезне, балалар һәм өлкәннәр өчен спектакльләр җитештерә торган тылсымлы конвейерның ничек эшләвен, төгәлрәге соңгы биш елда Кариев театрының нәрсә белән шөгыльләнгәнен тамашачыларга сөйләргә булдык.

Шулай итеп, юбилей кичәсе татлы форматта узачак. Фойеда һәм зур залда матур бәйрәм тамашасы көтелә. Юбилей кичәсен безнең белән бергә уздырырга чакырабыз. Чара 23 июнь 18:30 сәгатьтә узачак. 
	---	
Кариев театры

	№ --- | 19.06.2023	


